open-index/open-wikipedia-markdown huggingface dataset:
Port Elizabeth-lughawe

**Port Elizabeth Internasionale Lughawe** (IATA-kode: PLZ, ICAO: FAPE) is 'n lughawe wat Gqeberha, die grootste stad in die Oos-Kaap, Suid-Afrika, bedien. Dit het voorheen bekend gestaan as **H. F. Verwoerd-lughawe**. Ter ere van 'n ontslape Koisanleier, is die Port Elizabeth-lughawe op 23 Februarie 2021 amptelik herdoop tot die Hoofman Dawid Stuurman Internasionale Lughawe.

duimnael|links|Lugfoto van Port Elizabeth Lughawe
Die lughawe is sowat twee myl suid van die stad se sakekern geleë. Vanaf die meeste stadsbuurte neem 'n rit na die lughawe minder as tien minute, en derhalwe word dit dikwels die "Tien-minute-lughawe" genoem. Die lughawe word, net soos nege ander groot lughawens in die land, deur die Lughawemaatskappy van Suid-Afrika (ACSA) besit en bedryf.

Die lughawe hanteer jaarliks meer as een miljoen passasiers en 800 ton vrag, waaronder blomme, bevrore kreef, vleis, volstruisvelle en sampioene. Die sentrale terminaal is ter geleentheid van die Sokkerwêreldbekertoernooi in 2010 uitgebrei vir 'n maksimum kapasiteit van twee miljoen passasiers per jaar.

## Ontstaan 
Port Elizabeth-lughawe is oorspronklik in 1929 deur luitenant-kolonel Miller gestig wat 'n vliegveld vir sy lugposdiens tussen Port Elizabeth en Kaapstad benodig het. Toe dit in 1936 amptelik as lughawe geopen is, het dit oor 'n enkele aanloop- en landingsbaan beskik.

## Navigasiehulp 
* Ongerigte radiobaken – NDB
* VHF allerigting reikwydte – PEV112.9
* Outomatiese Terminaalinligtingdiens – 126.80

## Lugdienste en bestemmings 
* Suid-Afrikaanse Lugdiens verbind die lughawe met Johannesburg-O.R. Tambo
* Airlink met Bloemfontein en Oos-Londenlughawe
* Mango met Johannesburg-O.R. Tambo en Kaapstad (opgeskort)
* South African Express en British Airways met Johannesburg-O.R. Tambo, Kaapstad en Durban-Koning Shaka.

## Passasiersvolumes 
## Verwysings
Vroueregte

duimnael|260px|Duitse verkiesingsplakkaat van 1919: "*Frauen! Gleiche Rechte, Gleiche Pflichten*" (Vroue! Gelyke regte, gelyke pligte).

**Vroueregte** is die regte en aansprake wat aan vroue en meisies in 'n bepaalde gemeenskappe toegestaan of deur hulle opgeëis word. Hierdie regte kan in wetgewing verskans wees, maar kan ook in mense se gedrag en gebruike waargeneem word. Mense wat vir vroueregte veg word vroueregte-aktiviste genoem.

Tipiese vroueregte wat nie altyd universeel aanvaar word nie, sluit in:
* stemreg;
* reg om 'n sekere werk te kan doen (tipiese mans-werke, soos konstruksiewerk);
* reg op 'n regverdige loon en gelyke betaling vir werk;
* die reg op liggaamlik outonomie (b.v. reg om haar huwelik en seksuele relasies self te bepaal);
* reg om eiendom te besit;
* reg op onderwys.

## VN-vroueverdrag 
Die VN-vroueverdrag (verdrag insake die uitwissing van alle vorme van diskriminasie teen vroue) is gebaseer op die Universele Verklaring van Menseregte. Die verdrag is op 18 Desember 1979 deur die Algemene Vergadering van die Verenigde Nasies aangeneem en is op 3 September 1981 deur twintig lidlande bekragtig. Meeste ander lande het die verdrag sedertdien onderteken.

Diskriminasie teen vroue word as volg in die verdrag gedefinieer:

Lande wat die verdrag onderteken het, is verplig om "toepaslike maatreëls" te neem om seker te maak dat vroueregte geïmplementeer en beskerm word.
Santander, Spanje

:*Hierdie artikel handel oor die stad in Spanje. Vir ander gebruike, sien Santander (dubbelsinnig).*

**Santander** (uitgespreek [santanˈder]) is 'n stad in noordelike Spanje wat langs die Golf van Biskaje geleë is. Tydens die Romeinse Ryk is Santander bekend as *Portus Victoriae Iuliobrigensium*. Vandag is die stad die hoofstad van die *Outonome Gemeenskap* Cantabrië. Dit is wes van Bilbao geleë en het 'n bevolking van 178&nbsp;465 in 2013 gehad.

## Galery 

Playa Sardinero - Santander - Spain.jpg|Santander is veral bekend vir sy strande.
Santander.Conjunto.Historico.jpg|Santander-katedraal
Plaza de las Estaciones (Santandé).JPG|Plaza de las Estaciones

## Sien ook 
* Nuevo Santander; voormalige gebied van Nieu-Spanje.

## Eksterne skakels 
* portal.ayto-santander.es – Die stad se amptelike webwerf

## Verwysings
Santander

**Santander** kan na een van die volgende verwys:

## Mense 
* Francisco de Paula Santander
* Kike Santander
* Gustavo Santander

## Geografie 
* Santander, Spanje; 'n stad in noordelike Spanje.
* Santander (departement, Kolombië); 'n departement in Colombia.
26 v.C.

## Gebeure 
* Die Romeine val opnuut vanuit Sasamon die Kantabriërs aan en poog die kus van die Golf van Biskaje te bereik.
* De Saepta Julia, waar Romeine hulle stem kom uitbring, word voltooi.
* Lucius Aelius Gallus neem die helfte van die Romeinse soldate in Egipte en voer hulle op 'n veldtog na Arabië.

## Sterftes 
* Gaius Cornelius Gallus; Romeinse politikus en digter.

## Verwysings
21 v.C.

## Gebeure 
* Marcus Lollius word die enigste konsul, verkiesings vir die ander konsulaat resulteer in geweld. 
* Octavianus ontbied die kandidate na Sisilië waar hy verblyf 

## Geboortes 
* Naevius Sutorius Macro; Romeinse politikus.
## Verwysings
Vaalkopdam

Die **Vaalkopdam** is 'n gekombineerde swaartekrag- en grondvuldam geleë in Noordwes Provinsie, Suid-Afrika. Die dam is geleë by die samevloeiing van die Elandsrivier en die Hexrivier, wat deel uitmaak van die Krokodilrivier bekken. Die dam is oorspronklik in 1972 gebou om water te voorsien vir die platinum- en verwante metale mynbedrywighede in die gebied, en is in 2008 opgeknap.  Die dam dien hoofsaaklik vir besproeiingsdoeleindes, munisipale watervoorsiening en industriële gebruike. Die gevaarpotensiaal van die dam is hoog.

Die Vaalkopdam is naby Pilanesberg, 23 km suidwes van die buiterand van die ou krater.

## Eksterne skakels 
* R264m *water scheme flows on*
* Vaalkopdam Natuurreservaat 
* Vaalkopdam: spesieverskeidenheidsverslag, Oktober 2009

## Sien ook 
* Lys van grootste damme in Suid-Afrika

## Verwysings
Verenigde Koninkryk Onafhanklikheidsparty

duimnael|links|upright|Die waarnemende leier: Neil Hamilton
Die **Verenigde Koninkryk** se **Onafhanklikheidsparty** (Engels: **UK Independence Party**, ook bekend as **UKIP**  /ˈjuːkɪp/) is 'n regse politieke party in die Verenigde Koninkryk, gestig in 1993. Die waarnemende leier van die party is Neil Hamilton.

## Eksterne skakels 
*  ukip.org - Die party se amptelike webwerf
Psigiater

’n **Psigiater** is ’n dokter wat in psigiatrie spesialiseer. Hulle diagnoseer en behandel geestesteurings. Hulle  is dokters wat pasiënte moet evalueer om vas te stel of hul simptome die resultaat is van ’n fisieke of psigologiese toestand, of ’n kombinasie van die twee.

As deel van sy kliniese evaluasie kan ’n psigiater verskeie toetse en ondersoeke laat doen: ’n geestestoestandtoets, ’n fisieke ondersoek, breinskandering, bloedtoets en nog meer. Hulle skryf medikasie voor en kan ook psigoterapie gebruik, maar die meeste spits hulle toe op die mediese bestuur van die toestand en verwys die pasiënt na ’n sielkundige of ander spesialisterapeut vir weeklikse of tweeweeklikse terapiesessies.

* 15px Hierdie artikel is vertaal uit die Engelse Wikipedia
Somatisasiesteuring

**Somatisasiesteuring** (ook bekend as **Briquet-sindroom**) is ’n geestesteuring wat tot uiting kom in herhaalde en veelvoudige klagtes oor somatiese (liggaamlike) simptome. Klagtes sluit dikwels pyn, maagdermongemak, seksuele probleme, pseudoneurologiese probleme soos geheueverlies of asemhalingsprobleme in. Die steuring kan ook voorkom tydens, of verbind word met, ’n mediese toestand. Pasiënte met somatisasiesteuring toon ook hoë vlakke van kommer en angstigheid en oormatige klagtes van liggaamsimptome. Mense met die steuring raadpleeg gewoonlik verskeie dokters in hul soeke na doeltreffende behandeling.

## Diagnose 
Die DSM-IV se diagnostiese kriteria is:
* ’n Geskiedenis van liggaamsklagtes oor verskeie jare wat voor die ouderdom van 30 begin.
* Sulke simptome kan nie heeltemal verklaar word aan die hand van ’n algemene mediese toestand of middel nie, of as daar ’n mediese toestand is, is die liggaamlike simptome erger as wat verwag kan word.
* Klagtes word nie voorgegee nie.
Die simptome kom nie noodwendig gelyktydig voor nie, maar kan in die loop van die steuring tot uiting kom. ’n Deeglike mediese ondersoek is belangrik voordat somatisasiesteuring gediagnoseer kan word.

Die diagnosering van die steuring is moeilik omdat vasgestel moet word in watter mate psigologiese faktore die pyn of ongemak veroorsaak.

## Simptome 
Somatiese simptome word gedefinieer as kwellende fisieke simptome, insluitende pyn. Pasiënte met SSS se reaksie op somatiese simptome is oormatig en in sommige gevalle intense vrees, kommer en die belemmering van optimale funksionering. ’n Aantal simptome kom gewoonlik voor:

## Navorsing 
SSS kom meer algemeen in vroue voor as in mans. Die tipe met hoofsaaklik liggaamsimptome raak tot 2% van vroue, en 0,2% van mans.

Daar is kulturele verskille in die voorkoms van die steuring. Daar is gevind dit kom meer algemeen in Puerto Rico voor, asook ander swart Amerikaners en dié met ’n laer opvoedingsvlak as hoërskool of dié met ’n lae sosiaal-ekonomiese status.

Die steuring gaan soms gepaard met ander geestesteurings, veral gemoed- of angssteurings, maar soms ook met persoonlikheidsteurings.

## Oorsake 
Hoewel SSS al langer as ’n eeu bestudeer en gedaignoseer word, is daar steeds nie ’n groot begrip van wat dit veroorsaak nie. Die meeste huidige verklarings fokus op die idee dat daar ’n konneksieprobleem tussen die gees en liggaam is.

Een van die oudste verklarings is dat SSS ’n poging van die liggaam is om emosionele, psigologiese en sosiale stres te hanteer. Volgens dié teorie het die liggaam ’n beperkte vermoë om dié soort stres te verwerk, en ná ’n sekere punt word simptome ervaar as fisiek; veral die spysvertering-, senu- en voortplantingstelsel word geraak. Daar is baie ander liggaamlike simptome wat deur die gees veroorsaak word; hoofpyn word byvoorbeeld verbind met psigologiese faktore, en stres en die hormoon kortisol het ’n negatiewe uitwerking op immuniteitsfunksies. Dit verduidelik hoekom SSS meer algemeen voorkom by mense met prikkelbaredermsteuring, en hoekom mense met SSS dikwels ook ’n gemoed- of angssteuring het.

## Verwysings
Victoria Eugénie van Battenberg

**Prinses Victoria Eugénie Julia Ena van Battenberg**, genoem Ena (* 24 Oktober 1887 in die Balmoral-kasteel, Skotland; † 15 April 1969 in Lausanne, Switserland), was 'n Duits-Britse prinses wat deur haar huwelik met Alfonso XIII (1886-1941) koningin van Spanje geword het (1906-1931). Sy is die oergrootmoeder van die huidige Spaanse monarg, koning Felipe VI.
Maatskaplike werk

**Maatskaplike werk** is ’n professionele en akademiese dissipline waarvan die doel is om die lewensgehalte en subjektiewe welsyn van individue, groepe en gemeenskappe te bevorder deur middel van navorsing, beleidvorming, gemeenskapsorganisering en krisisingryping. Dit vind hoofsaaklik plaas onder mense wat geraak word deur sosiale ongeregtighede soos armoede, fisieke en geestestoestande en sosiale onreg, insluitende die skending van hul burger- en menseregte.
Safair

duimnael|Safair Lockheed L-100-30 Hercules
[duimnael|Safair L100-30 ZS-RSC staan op die "Deep Freeze" blad by [Christchurch Internasionale Lughawe tussen missies na Zucchelli Stasie in Terra Nova-baai, Antarktika.]]
**Safair** (IATA: **FA**, ICAO: **SFR**) is 'n lugvaartmaatskappy gebaseer op die O.R. Tambo Internasionale Lughawe in Kempton Park, Suid-Afrika  Dit bedryf een van die wêreld se grootste vlote van die burgerlike Lockheed L-100 Hercules vragvliegtuig, dit onderneem ook huurvlugte; doen vliegtuigverhuring en verkope; kontrakbedrywighede en verhuringsdienste; huur van vlugbemanning en opleiding; die instandhouding en modifikasie van vliegtuie; lugvaartveiligheid en mediese opleiding; en kan bedrywighede ondersteun. 

## Vloot 
Teen Julie 2019 bestaan die vloot van Safair uit:

## FlySafair 
In 2013 het Safair 'n laekosteredery filiaal genaamd FlySafair begin, wat tans plaaslike passasiersdienste in Suid-Afrika bedryf.

## Geskiedenis 
Safair is aanvanklik deur Safmarine in Maart 1969 as 'n lugredery gestig en het begin bedryf op 18 Maart 1970. Sy primêre kliënt in die 1980's was die Suid-Afrikaanse Weermag. Tot die 1990's bedien dit hoofsaaklik die streeks- en plaaslike lugvragmark. In 1991 word dit gediversifiseer tot instandhouding van vliegtuie en oornagkoerierdienste, maar gaan ook voort met verhurings. In 1998 koop dit 'n 49%-belang in "Air Contractors", gebaseer in Ierland, en is self deur "Imperial Holdings" vir VS$ 40 miljoen gekoop in Desember 1998. In Julie 1999 verkry Safair beheer oor "National Airways Corporation" en "Streamline Aviation" ('n huurvlug- en vliegtuigverkoopmaatskappy). Dit is 'n volfiliaal van "ASL Aviation Group Ltd" gebaseer in Dublin, Ierland,  'n filiaal van die Belgiese groep Compagnie Maritieme Belge 

## Verwysings
Konkordaat

duimnael|Ondertekening van die Konkordaat met Serwië (1914)

'n **Konkordaat** is 'n bilaterale ooreenkoms tussen 'n soewereine staat en die sogenaamde "Heilige Stoel". Die Heilige Stoel is die sentrale bestuur van die Rooms-Katolieke Kerk, nl. die pous en die Roomse Kurie (die pous se bestuursapparaat). Verskeie lande het konkordate met die Heilige Stoel in plek, onder andere: Frankryk, Italië, Spanje, Pole en Oostenryk.

'n Konkordaat verleen tipies erkenning en voorregte aan die Rooms-Katolieke Kerk in 'n spesifieke land met betrekking tot sekulêre aangeleenthede wat 'n impak op die kerk se belange het. Onder andere oor belastings en die reg van 'n staat om die keuse van biskoppe binne sy gebied te beïnvloed.

Van die belangrike konkordate was:
* die Konkordaat van Worms (1122)
* die Konkordaat van Wene (1448) tussen pous Nicolaas V en die Duitse koning Frederik III van Habsburg
* die Konkordaat van 15 Julie 1801
* die Lateraanse Verdrag (1929)
* die Konkordaat van Rome (1933)
* die Konkordaat van 1953 met Francisco Franco in Spanje wat katolisisme tot staatsgodsdiens verhef
Umlazi

**Umlazi** (ook gespel *uMlazi*) is 'n dorp in KwaZulu-Natal, suidwes van Durban. Die township het 404&nbsp;811 inwoners in 2011 gehad, waarvan 99,4% swartmense was. Zoeloe (91%) en Xhosa (3%) is die grootste huistale. Umlazi is in 1967 gestig en is vandag die grootste township in die provinsie.

## Sien ook 
* KwaMashu

## Verwysings
GeoSpy

**GeoSpy** is 'n buitemuurse aktiwiteit, wat geografiese plekke en kaarte met fotografie in ‘n ligging-gebaseerde speletjie kombineer. 'n Kamera en 'n mobiele GPS-toestel word benodig om die spel te speel.
 
Daar is verskeie doelwitte in die spel, maar die primêre een is om voorwerpe te vind en te skep deur fotos van die voorwerpe te neem en dit op die spel se webtuiste te laai.

Om ‘n voorwerp te skep vereis dat die deelnemer ‘n volledige kennis oor die plek of die voorwerp het, asook die GPS koördinate en fotos van die voorwerp wat deur die deelnemer geneem is. Net so kan deelneemers bestaande voorwerpe verkry deur dit te besoek en ‘n foto daarvan te neem wat dan op die spel se webblad opgelaai word as bewys dat die deelnemer dit besoek het. Die voorwerpe word in verskillende kategorieë verdeel naamlik Siviele, Histories & Godsdienstige, Natuurlike, Tegniese en Militêre voorwerpe wat verdere sub-kategorieë het soos hospitale, museums, fabrieke, gedenktekens, ens.

Deelnemers in die spel word spioene genoem.

## Sien ook 
* Geocaching

## Bron 
## Verwysings 
## Eksterne skakels 
* GeoSpy webtuiste
Kameelkop

**Kameelkop** is 'n nedersetting in die Limpopoprovinsie van Suid-Afrika. Die dorp lê direk suidwes van Dendron. In 2011 het Kameelkop 'n bevolking van 1&nbsp;174 gehad, waarvan 1&nbsp;157 (98,6%) Noord-Sotho (Sepedi) as hulle huistaal praat.

## Sien ook 
* Lys van dorpe in Suid-Afrika

## Verwysings
Pietermaritzburg-lughawe

**Pietermaritzburg-lughawe** (IATA-kode: **PZB**, ICAO: **FAPM**), voorheen bekend as Oribi Lughawe, is 'n lughawe in Pietermaritzburg, in KwaZulu-Natal, Suid-Afrika. Die lughawe bedien die stad van Pietermaritzburg en omgewing sowel as die westelike voorstede van Durban. Die lughawegebou en aanlêkaai is in 2013 opgegradeer.

## Lugrederye 
duimnael|300px|'n Vliegtuig van Airlink vanuit die aankomsarea gesien
* Airlink — O.R. Tambo Internasionale Lughawe, Johannesburg
* Federal Air — Ulundi Lughawe
* South African Express — O.R. Tambo Internasionale Lughawe

## Lugvaartkundige inligting 
### Navigasiehulp 
### Kommunikasie 
Kommunikasiefrekwensie 122.0&nbsp;MHz

## Verkeersvolumes 
## Nabygeleë toeristebesienswaardighede 
* Howickwaterval
* Midmardam
* Vallei van 'n Duisend Heuwels

## Verwysings
Richardsbaai-lughawe

**Richardsbaai-lughawe** (IATA-kode: RCB, ICAO: FARB) is 'n lughawe in Richardsbaai, Suid-Afrika. Dit word onafhanklik bestuur en is nie deel van die netwerk van groter lughawens wat deur die Airports Company South Africa (ACSA) bestuur word nie.

Die lughawe word bestuur deur Indiza Airport Management, en is tans onder leiding van bestuurder Heila Trollip. Die lughawe is ook die tuiste van die enigste lugvaartonderhoudsmaatskappy in die Noord-Natal, Alton Aero Engineering. South African Express het die enigste geskeduleerde vlugte van en na Richardsbaai onderneem, met 'n vloot Bombardier Q Series-vliegtuie.

Teen laat 2011, na baie spekulasie, is bevestig dat die lughawe 'n groot opgradering sou ondergaan wat die lughawe se status tot internasionaal sou verhoog het. Die uitbreidingsprojek is egter uitgestel hangende 'n antwoord van die plaaslike dorp Mandlanzini, oor die kwessie van informele inwoners wat hulle in die pad van die beoogde aanloopbaanuitbreiding gevestig het. Die opgradering kom op 'n kritieke tyd, met South African Express se uitfasering van die Bombardier Q300-vliegtuie. Die vloot sal vervang word met die nuwe Q400-reeks vliegtuie, wat nie huidig in staat is om uit Richardsbaai-lughawe te bedryf nie, as gevolg van die beperkinge van die aanloopbaan en portaalinfrastruktuur.

## Geskeduleerde dienste 
* South African Express — O.R. Tambo Internasionale Lughawe, Johannesburg
* Airlink — O.R. Tambo Internasionale Lughawe, Johannesburg

## Verkeersvolume 
## Verwysings
Sir Seretse Khama Internasionale Lughawe

**Sir Seretse Khama Internasionale Lughawe** (IATA-kode: GBE, ICAO: FBSK), geleë 15 kilometer (9 myl) noord van Gaborone, is die internasionale lughawe van die hoofstad van Botswana. Die lughawe is vernoem na Sir Seretse Khama, die eerste president van Botswana. Dit is in 1984 geopen en bied goeie kapasiteit om streeks- en internasionale lugverkeer te hanteer en het die grootste passasiersbeweging in die land.

## Klimaat 
Die gebied rondom Sir Seretse Khama Internasionale Lughawe is byna volledig omring deur woonhuise.
*Kenya Airways — Jomo Kenyatta Internasionale Lughawe, Nairobi
*South African Express — O.R. Tambo Internasionale Lughawe, Johannesburg
*TAAG Angola Airlines —  Luanda

## Botswana Weermag se lugvleuel 
Die Botswana Weermag se "VIP Flight Wing" is by die lughawe gestasioneer.

## Fotogalery 

Lêer:KhamaAirportExpansion.jpg|Konstruksiewerk aan die gaan
Lêer:Air Botswana - Gaborone Airport.jpg|'n Air Botswana-vliegtuig land op S.S. Khama Lughawe, 2011
Lêer:KhamaInterior.jpg|Ou binnekant van Sir Seretse Khama Lughawe
Lêer:Gaborone, Botswana - Sir Seretse Khama International Airport.jpg|Sir Seretse Khama Lughawe in 2019

## Verwysings
Hosea Kutako Internasionale Lughawe

**Hosea Kutako Internasionale Lughawe** (IATA: **WDH**, ICAO: **FYWH**) is die internasionale lughawe wat die Namibiese hoofstad Windhoek bedien. Dit is 45&nbsp;km (28&nbsp;myl) oos van die stad geleë en is Namibië se primêre lughawe met internasionale status. In 2018 het die lughawe 1&nbsp;557&nbsp;279 passasiers hanteer nadat dit in 2009 slegs 681&nbsp;000 beloop het. Die lughawe is vernoem na die Namibiese held Hosea Kutako.

Tydens die Suid-Afrikaanse regering se bewind het die lughawe bekend gestaan as JG Strijdomlughawe, na die oud-Eerste Minister van Suid-Afrika. Die hoofaanloopbaan is 08/26 wat 4&nbsp;532 meter (14 869&nbsp;voet) lank is.

Min binnelandse vlugte word deur Hosea Kutako-lughawe bedien, omrede dié oorwegend by die kleiner Windhoek Eros-lughawe aandoen.

Windhoek-Hosea Kutako Internasionale Lughawe het in 2009 modernisering ondergaan. Dit beskik oor 'n terminaal met een vertrek- en een aankomssaal.

## Internasionale vlugte 
Hoewel Hosea Kutako Internasionale Lughawe die belangrikste internasionale lughawe van Namibië is, is die enigste direkte internasionale vlugte na Angola, Botswana, Duitsland, Ghana, Suid-Afrika, Zambië en Zimbabwe. Dus reis die meeste internasionale passasiers na/van Namibië via O.R. Tambo Internasionale Lughawe in Johannesburg. Daar is ongeveer 18 direkte geskeduleerde vlugte daagliks tussen Hosea Kutako Internasionale Lughawe en O.R. Tambo.
duimnael|links|280px|Ou foto van die lughawe in 1964 toe dit nog J.G. Strijdom-lughawe geheet het
duimnael|links|400px|Lugfoto van die lughawe en sy aanloopbane

## Verwysings 
## Eksterne skakels 
* Namibia Airports Company
Watersport

duimnael|Verskeie watersporte

Daar bestaan 'n groot aantal sportsoorte wat almal water benut. Die volgende is 'n lys van watersport, verdeel per kategorie. Hierdie kategorieë is gebaseer op die verhouding van die sport tot die water.

## In die water 
* Driekamp, 'n multi-sportsoort wat die voltooiing van drie aaneenlopende uithouvermoë-items insluit, gewoonlik swem, fietsry en hardloop
* Duik van 'n springplank of van platforms af
* Gesinchroniseerde duik
* Gesinchroniseerde swem is 'n kruising tussen swem, gimnastiek en ballet.
* Lewensreddingswem is swem met die doel om ander swemmers te red.
* Moderne vyfkamp sluit in skerm, pistoolskiet, swem, perdespring en landloop.
* Snorkel is swem op die oppervlak (tipies van die see) wyl toegerus is met 'n masker, vinne, en 'n kort buis genoem 'n snorkel.
* Swem, insluitend swem in 'n swembad of oopwaterswem.
* Wateraërobika is aërobiese oefeninge in die water.
* Waterpolo is 'n spansport wat in 'n swembad gespeel word.

## Op die water 
* Bootry met die gebruik van 'n kragboot (sonder krag = seil)
* Bootresies is die gebruik van kragbote om deel te neem aan 'n resies
* Draakbootresies het spanne van 20 roeiers in wedrenne
* Hengel is die ontspanning en sport van visvang
* Jetski 
* Kaalvoetski is waterski met geen ski's aan die voete
* Kabelski vir kunsmatige manoeuvres
* Kajak 
* Kanovaart op 'n kano met spane en liggaamspiere vir aandrywing
* Lyfbranderry is die ry van branders sonder toerusting soos 'n branderplank of lyfplank
* Lyfplankry is soortgelyk aan branderry, maar die persoon lê (gewoonlik) op die plank
* Paraseil waar 'n persoon agter 'n boot gesleep word terwyl hy verbonde is aan 'n valskerm
* Roei op 'n watervaartuig met spane en liggaamspiere vir aandrywing
* Seil bootvaart met gebruik van wind vir aandrywing
* Seiljagvaart vaar op seiljagte
* Seilplankry op plat water met behulp van wind vir aandrywing in kombinasie met seile
* Seilplankbranderry ry van seebranders met behulp van wind en seile vir aandrywing
* Vlieërseil op plat water met behulp van 'n vlieër vir aandrywing
* Waterski is die gebruik van ski's om oor die water te beweeg terwyl persoon deur 'n boot getrek word
* Witwatervlotry

## Onder water 
### Ontspanningsduik 
* Grotduik
* Diepduik
* Skubaduik, swem onderwater met behulp van skuba-toerusting.
* Vryduik
* Ysduik
* Visjag met 'n spiesgeweer
* Water argeologie, veral wrakduik
* Waterfotografie, soos watervideografie, is fotografie onderwater gedoen. Talle wedstryde word elke jaar wêreldwyd gereël.

### Watersport 
* Onderwaterstoei
* Vinswem
* Vryduik
* Sierduik
* Onderwaterfotografie (sport)
* Onderwaterhokkie is 'n spel in water gespeel met 'n paar ooreenkomste met veldhokkie. Twee spanne gebruik elk kort geboë hout of plastiese-stokke om 'n swaar kabouter oor die swembad se bodem te beweeg, tot onder die teenstanders se doelhok.
* Onderwaterrugby is 'n spel in water gespeel wat 'n paar ooreenkomste met rugby het. Twee spanne probeer om doele aan te teken deur 'n effense swaar bal in die teenstanders se doelarea te plaas, op die bodem van die swembad.
* Onderwatersokker

## Eksterne skakels
Waterloo, België

**Waterloo** (uitgespreek [watəʀˈloː], Waals: *Waterlô*) is 'n dorp en munisipaliteit in België. Dit is in die gewes Wallonië in die provinsie Waals-Brabant geleë. Die munisipaliteit het 'n bevolking van 29&nbsp;731 (2011-sensus) en beslaan 'n oppervlak van 21,03 km².

## Die Slag van Waterloo 
Die Slag by Waterloo het op Sondag, 18 Junie 1815 naby Waterloo plaasgevind. Tydens die slag is die Franse Ryk onder Napoleon Bonaparte deur die Pruisiese en die Anglo-geallieerde leërs verslaan. Die nederlaag bring 'n einde aan Napoleon se heerskappy as die Franse keiser. Na die slag het Napoleon aan die Britte oorgegee en is hy na die eiland Sint Helena verban, waar hy in 1821 oorlede is.

Die slagveld is vandag in België, sowat agt myl (12 km) suidoos van Brussel, en sowat 'n kilometer (1,6 km) van die munisipaliteit van Waterloo.

## Besienswaardighede 
* Besoekersentrum
* Leeu van Waterloo (Frans: *Butte du Lion*) (in die aangrensende munisipaliteit, Eigenbrakel)
* Panorama oor die slagveld
* Wasbeeld-museum
* Wellington-museum
* *Sint-Jozefkerk*, gebou in 1855; met gedenkplate ter herinnering aan die *Slag van Waterloo*.
* *Miniatuur België*, 'n klein opelugmuseum

Lêer:Braine-L'Alleud - Butte du Lion dite de Waterloo.jpg|Leeu van Waterloo
Lêer:Belgium-Waterloo-Butte-du-Lion-statue.jpg|Leeu van Waterloo (detail)
Lêer:Belgium-Waterloo-Butte-du-Lion-stone.jpg|Die slagveld se uitleg
Lêer:Belgium-Waterloo-Butte-du-Lion-view.jpg|Uitsig oor die slagveld
Lêer:Waterloo JPG01 (10).jpg|Standbeeld van Napoleon
Lêer:WaterlooStation.jpg|Waterloo se spoorwegstasie

## Verdere naleeswerk 
* Barbero, Alessandro (2005). The Battle: A New History of Waterloo. Atlantic Books. 

## Eksterne skakels 
*
Slag van Renosterkop

Die **Slag van Renosterkop** het op 29 November 1900 plaasgevind tydens die Tweede Vryheidsoorlog (Anglo-Boereoorlog). 'n Boeremag onder bevel van genl. Ben Viljoen behaal 'n oorwinning oor 'n Britse mag onder bevel van generaalmajoor Arthur Paget. Die slag het plaasgevind op 'n koppie genaamd Renosterkop (ook Rhenosterkop) sowat 30&nbsp;km noord van Bronkhorstspruit.

## Agtergrond 
Die Britte was vasberade om 'n Boerekommando, onder bevel van Viljoen, uit te wis wat noordoos van Pretoria bedrywig was. Vir dae was daar toevallige skermuselinge tussen die twee magte. Viljoen het toe besluit om homself in te grawe op die reeks heuwels om en op die groot heuwel Renosterkop.

Op 27 November verneem hy dat 'n Britse mag van 5000 man hom nader. Hy stuur 'n verkenningmag uit terwyl die res van sy manskappe hulle ingrawe oor 'n front van 5&nbsp;km. Hy het slegs 500 man tot sy beskikking gehad. Hy ook twee kanonne gehad, 'n Maxim Nordenfeldt 15-ponder en 'n Kruppkanon. Die 15-ponder was nie in 'n goeie toestand nie en daar was slegs 14 rondtes ammunisie vir die Krupp oor.

Op die 27ste het die verkenningmag met die Britse mag kontak gemaak en hulle val terug na die Boerestellings. Op 28 November het die Britte met 'n artellerie-aanslag begin wat die hele dag geduur het.

Op 29 November het Paget 'n frontaanval geloods. Dit het begin met 'n infanterieaanval op Viljoen se linkerflank maar dit was afgeslaan deur die Boere met akkurate geweer en vuur vanaf die Maxim Nordenfeldt. Die tweede aanval was teen die middel van die front en was ook afgeslaan deur die Boeremagte. Die derde aanval was ook teen die middel van die front, hierdie keer meer aan die regterkant waar Viljoen self gewag het. Weereens word die aanval afgeslaan met groot verliese aan die Britse kant. Die Britse magte het teruggeval om voort te gaan die volgende dag. Die Boeremagte het egter in die nag onttrek omrede hulle ammunisie en ander voorraad opgeraak het.

## Verliese 
Die Britte het 106 ongevalle gely waarvan 15 gesneuweldes was terwyl die Boere 24 ongevalle gehad het waarvan slegs 2 gesneuweldes was.

## Sien ook 
* Skermutselinge van die Tweede Vryheidsoorlog

## Bronne 
* *The War Reporter*. J.E.H. Grobler. Jonathan Ball Publishers. 2004. 
* *Field Guide to the BATTLEFIELDS of South Africa* Nicki von der Heyde. 2013
Ditsong Nasionale Natuurhistoriese Museum

Die **Ditsong Nasionale Natuurhistoriese Museum**, in Paul Krugerstraat, Pretoria, was voorheen bekend as die **Transvaal Museum**.

Die museum is gestig as die Staatsmuseum van die ZAR op 1 Desember 1892 en is sedertdien die bewaarder en dokumentasiesentrum van Suid-Afrika se natuurlike erfenis. Die museum is die enigste natuurhistoriese museum in Gauteng en een van die grootste in Suid-Afrika.

## Verwysings 
## Eksterne skakels 
*  Die Ditsong Nasionale Natuurhistoriese Museum se amptelike webwerf
Menlyn Park

duimnael|300px|Die binnekant van Menlyn Park.

**Menlyn Park** is 'n winkelsentrum in Menlyn in die ooste van Pretoria. Dit is geleë naby die Atterbury-wisselaar van die N1-hoofweg en ongeveer 5km vanaf die N4. Die sentrum bevat ongeveer 300 winkels en 37 restaurante, onder andere  Edgars, Hyperama, Woolworths, Truworths, Stuttafords, Foschini, Game en Nu Metro.

Die winkelsentrum is in 1979 gebou en het in November daardie jaar geopen. Menlyn Park is in 1998 opgeknap teen ‘n koste van ongeveer R800 miljoen. Hierdie opknapping het die bruto verhuurbare area van 60 000m² tot 118 253 m² verhoog. 'n Verdere opgradering van R2.5 miljard, tussen 2014 en 2016, het die bruto verhuurbare area na 177 000m² verhoog. 

## Verwysings
Ku Klux Klan

duimnael|280px|Die Ku Klux Klan se kenteken.

Die **Ku Klux Klan** (ook soms *Klu Klux Klan*, *Klan* of *KKK* genoem) was die benaming van 'n aantal geheime blanke organisasies in die Verenigde State van Amerika. Hierdie organisasies het 'n homogene Amerikaanse bevolking voorgestaan en het bekend geraak vir hulle rassistiese geweld teen anderskleuriges.

## Beginjare 
[duimnael|links|Lede van die Ku Klux Klan masjeer in 1928 in Pennsylvania Avenue in [Washington, D.C.]]

Die eerste KKK-beweging van die 1860's het 'n gewelddadige rol teen Afro-Amerikaners in die Suide van Amerika tydens die land se Rekonstruksie-era gespeel. Dit is gestig in reaksie op die afskaffing van slawerny aan die einde van die Amerikaanse Burgeroorlog. Lede het hulle eie wit kostuums, mantels, maskers, en keëlvormige hoede gemaak om vrees in te boesem en hulle eie identiteit te verdoesel. Die beweging het egter teen die laat 1860's doodgeloop.

## Tweede beweging 
duimnael|Die KKK verbrand 'n kruis.

Die tweede beweging was 'n omstrede landswye organisasie in die 1920's. Hulle het die meeste van die gebruike en tradisies van die eerste beweging behou. Enige wit man van Protestantse oortuigings kon daarby aansluit. Hulle het standaard wit kostuums gebruik wat hulle ontvang het as hulle by die organisasie aansluit. Hierdie beweging was bekend vir hulle massaparades en die brand van kruise.

## Derde beweging 
Die derde beweging ontstaan na afloop van die Tweede Wêreldoorlog in verset teen die Amerikaanse Beweging vir Burgerregte. In 1954 besluit die Amerikaanse Hooggeregshof dat dit ongrondwetlik is om kinders op grond van ras toegang tot sekere skole te weier. Na die uitspraak het verskeie onafhanklike KKK-groepe aanvalle op Afro-Amerikaners uitgevoer.

In die somer van 1964 het Edgar Killen drie Afro-Amerikaners wat aan die Amerikaanse Beweging vir Burgerregte deelgeneem het, vermoor. Hy word egter in 1967 deur 'n blanke jurie vrygespreek. In 1988 word 'n rolprent genaamd *Mississippi Burning* oor die gebeure vrygestel. Hy is in 2005 herverhoor (teen dié tyd was hy reeds 80 jaar oud) en tot 160 jaar gevangenisstraf gevonnis.

Tans bestaan die KKK uit klein onbeduidende groepies wat nog die naam gebruik, maar geen werklike invloed uitoefen nie. Na raming het die KKK in 2012 tussen 5&nbsp;000 en 8&nbsp;000 lede gehad.

## Verwysings 
## Eksterne skakels 
*
Austin Roberts-voëlreservaat

Die **Austin Roberts-voëlreservaat** in Nieuw-Muckleneuk, Pretoria, is vernoem na Austin Roberts, 'n bekende Suid-Afrikaanse dierkundige en ornitoloog. Roberts is in 1883 in Pretoria gebore en het in Potchefstroom grootgeword as die seun van 'n predikant.

Hierdie 11.8 ha voëlreservaat is deur die destydse burgemeester van Pretoria, mnr. W.J. Seymore op 27 Oktober 1956 geopen, en amptelik as 'n natuurreservaat geproklameer op 26 Februarie 1958.

[duimnael|links|[Diorama by die besoekersingang na die Austin Roberts-voëlreservaat wat sekere soogdier- en voëlspesies uitbeeld.]]
Toegang tot die voëlskuiling is gratis en kan in die somer van 6:00 tot 18:00 besoek word. Dit is aan die noordelike grens van die reservaat by 'n klein uitstalruimte geleë. Begeleide staptogte kan teen 'n fooi van R55 per persoon vir groepe van tot 12 mense gereël word. Die reservaat is vanweë sy ontspannings- en opvoedkundige waarde as 'n provinsiale erfenisterrein verklaar.

Die dam het ontstaan nadat 'n voormalige kleigroef by die samevloeiing van Walker- en Argospruite met water gevul is. Eksotiese bome is om die dam geplant. Nege klein standhoudende damme met vleiland is geskep, sommige met kunsmatige eilande, om watervoëls en -diere te akkommodeer. Die natuurlike veldtipe in die reservaat is gemengde bosveld.

[duimnael|links|'n [Kleinwitreier naby die voëlskuiling.]]
Meer as 170 inheemse voëlspesies is al hier opgemerk, maar sommige het as gevolg van verstedeliking en ander faktore reeds die gebied verlaat.
Van die inwonende of besoekende sangvoëls sluit in: dikbekwewer, rooivink, kleinrietsanger, Kaapse vleisanger en Kaapse rietsanger. Van die reiers wat hier voorkom is: gewone nagreier, kleinrietreier, groenrugreier, rooireier, swartreier en kleinwitreier. Van die ander algemene watervoëls wat hier voorkom is: bleshoender, fluiteend, kolgans, nonnetjie-eend, teeleend en bruineend.
Bloukraanvoëls en mahems is in die reservaat losgelaat en 'n paar eksotiese eendspesies is ook teenwoordig.

## Lees ook
*Rondebult-voëlreservaat
*Strubendam-voëlreservaat

duimnael|Ingang na die voëlskuiling.

## Verwysings 
## Eksterne skakels 
*
Eetsteuring

’n **Eetsteuring** is ’n geestesteuring wat lei tot ’n afwyking van die normale eetgedrag wat pas by ’n sekere ouderdom, geslag of ander kriterium. Dit kan in uiting kom in die hoeveelheid voedsel wat iemand inneem (te veel of te min), die opbring van kos om beheer oor ’n persoon se gewig uit te oefen, die weiering van kos ens.

In die Diagnostiese en Statistiese Handleiding van Geestesteurings word drie eetsteurings beskryf:
* Anoreksie (anorexia nervosa): Iemand probeer enigiets om so min as moontlik te eet.
* Bulimie (boulimia nervosa): Iemand eet in die geheim te veel en gebruik braking of lakseermiddels om van die kos ontslae te raak.
* Ooreetsteuring (*binge eating disorder*): Iemand eet te veel, maar raak nie van die kos ontslae nie.

Nog ’n steuring wat nie vermeld word nie, maar ondersoek word, is orthorexia nervosa: ’n obsessie met die gesondheidswaarde van kos.

Hoewel eens geglo is dit is ’n toestand onder vroue (van wie sowat 5–10&nbsp;miljoen net in Brittanje geraak word), kom dit ook by mans voor. Sowat 10-15% van mense met ’n eetsteuring is mans (sowat 1&nbsp;miljoen mans in Brittanje).

## Oorsaak 
Die presiese oorsaak van eetsteurings is nie bekend nie, maar daar is getuienis dat dit verbind kan word met ander mediese toestande en situasies. Kulture waar ’n skraal liggaam en jeugdigheid geïdealiseer word, het bygedra tot die voorkoms van die steurings. ’n Studie het getoon meisies met aandaggebrek-hiperaktiwiteitsteuring het ’n groter kans om ’n eetsteuring te hê as ander meisies. In ’n ander studie is bevind vroue met posttraumatiese stressteuring is meer geneig om anoreksie te hê, veral wanneer die trauma met seks verband hou. Baie mense glo groepsdruk en die geïdealiseerde liggaamstipes wat in die media uitgebeeld word, speel ’n beduidende rol. Sommige studies het ook bevind daar kan genetiese redes wees vir eetsteurings, of dat dit dikwels verbind kan word met angs- en persoonlikheidsteurings.

Eetsteurings kan tragiese gevolge hê, onder meer die dood.

## Behandeling 
Verskeie behandelings word toegepas na gelang van die soort en graad van die eetsteuring, en meer as een behandeling word gewoonlik saam gebruik. Daar is egter geen goeie getuienis dat behandeling en bestuur ’n positiewe uitwerking het nie. Gesinsdokters speel ’n belangrike rol in vroeë behandeling, omdat mense met ’n eetsteuring traag is om ’n psigiater te spreek en baie sal afhang in die vestiging van ’n goeie verhouding met die pasiënt en familie.

## Verwysings 
## Eksterne skakels 
* Eetsteurings by DMOZ 
* Die Eetsteuringdatabasis (EDdb) 
* 15px Hierdie artikel is vertaal uit die Nederlandse en Engelse Wikipedia
Fonteinedal

Die **Fonteinedal** is 'n ontspanningsoord in die suide van Pretoria wat deur President Paul Kruger as 'n natuurreservaat geproklameer is op 1 Februarie 1895 - dit is die oudste natuurreservaat op die Afrika-kontinent.

Die Apiesrivier vloei deur die oord, en daar is twee natuurlike waterbronne in die gebied. Die oord beskik oor verskeie ontspanningsgeriewe, soos 'n karavaanpark, swembad, lapas, speelpark en braaigeriewe. 

Die geskiedkundige ruïnes van Lucas Cornelius Bronkhorst (1795-1875) se huis is op die oord geleë. Die Bronkhorst-familie was deel van Hendrik Potgieter se trekgeselskap gedurende die Groot Trek, en was die eerste eienaars van die plase in die distrik waar Pretoria later gestig is.

## Waterbron 
Die fonteine by Fonteinedal was oorspronklik die enigste bron van water vir die inwoners van Pretoria. Die eerste waterskema is in 1890 voltooi en het bestaan uit 'n waterleiding met 'n deursnee van 12 duim (300 mm), wat vanaf Fonteinedal na die dorp aangelê is, en 'n gietysterpypnetwerk wat Pretoria Sentraal en Trevenna bedien het.

## Verwysings
Diorama

[duimnael|280px|Diorama by die besoekersingang na die [Austin Roberts-voëlreservaat wat sekere soogdier- en voëlspesies uitbeeld.]]
duimnael|280px|Diorama wat die bou van 'n koeltoring uitbeeld.

'n **Diorama** of **kykkas** is 'n deels driedimensionele uitstalling waar voorwerpe sodanig opgestel is dat dit die indruk van 'n moontlike werklike toneel skep. Diorama's word algemeen in museums en ander uitstalruimtes gebruik. Die uitstalling kan volgrootte voorwerpe of miniatuurweergawes daarvan bevat. Dit word gewoonlik belig en vir beskerming in glaskaste geplaas.

Die word "diorama" in 1823 ontstaan as 'n toestel om foto's mee te kyk. Die woord beteken letterlik "*deur dit wat gesien word*", van Grieks *di-* = "deur" + *orama* = "wat gesien word, 'n gesig". Die diorama is deur die Franse Daguerre en Charles Marie Bouton ontwerp. Dit is vir die eerste keer op 29 September 1823 in Londen tentoongestel.

Die oorspronklike diorama het uit 'n stuk materiaal bestaan wat aan beide kante geverf was. Wanneer dit van die voorkant verlig was, sou dit een fase van die toneel wys, en deur dit van agter te verlig, sou 'n ander fase of aspek sigbaar wees. So kon 'n toneel in sonlig na maanlig verander, 'n bewegende trein op 'n spoor kon bots, of 'n toneel voor en na 'n aardbewing kon vertoon word.

Een van die eerste moderne gebruike van diorama's was in Stockholm, Swede, met die opening van die Biologiese Museum in 1893. Die museum het oor verskeie diorama's beskik wat oor drie vloere gestrek het.

## Verwysings 
## Eksterne skakels 
*
Toevoegings tot die boek van Ester

**Toevoegings tot die boek van Ester** is toevoegings tot die bybelboek Ester wat slegs in die Septuagint voorkom en word dus geklassifeer as apokriewe toevoegings. Die oorspronklike Hebreeuse verhaal van Ester bevat egter nie die gedeeltes nie. Dit is onseker wie die toevoegings geskryf het maar dit is duidelik dat die toevoegings nie deur dieselfde persoon geskryf is nie. Daar is ses toevoegings tot die boek Ester.

## Toevoeging een: *Mordegai se droom* 
*Mordegai se droom* is die eerste toevoeging tot die boek Ester. Dit kom heel voor in die boek en wil die leser sommer heel aan die begin gerusstel dat God in beheer is en dat Hy vir Mordegai en die ander Israeliete sal beskerm. Hierdie stuk is apokalipties, soos die boek Openbaring in die Nuwe Testament.

## Toevoeging twee: *Ahasveros se brief* 
In die toevoeging word die inhoud van Haman se brief aan Ahasveros vertel terwyl in die oorspronklke weergawe van Ester net gemeld word dat Haman namens koning Ahasveros 'n brief laat skryf het sonder dat die inhoud bespreek word.

## Toevoeging drie: *Mordegai se gebed*  en *Ester se gebed* 
Hierdie toevoeging bevat Mordegai en Ester se gebede.

## Toevoeging vier: *Ester gaan na die koning toe* 
Hierdie toevoeging gee 'n baie meer dramatiese weergawe van wat gebeur het met Ester se besoek aan die koning. In die oorspronklike weergawe van Ester word die besoek in net twee verse weer gegee. 

## Toevoeging vyf: *Ahasveros se tweede brief* 
Hierdie toevoeging lig die proklamasie uit wat uitgevaardig is om die Israeliete te help, die uitklaring kom nie in die oorspronklke boek van Ester voor nie.

## Toevoeging ses: *Mordegai dink weer aan sy droom* 
Hierdie toevoeging, aan die einde van die boek Ester, lig die droom van Mordegai uit wat in die begin geplaas is. Hier word die betekenis van die droom verduidelik.

## Bron 
* *APOKRIEWE Ou en Nuwe Testament. Verlore boeke uit die Bybelse tyd*. Jan van der Watt, Francois Tolmie. 2005.
Wonderboom (dubbelsinnig)

**Wonderboom** kan na een na die volgende verwys:
* Wonderboom (Karoo)
* Wonderboom, Suid-Afrikaanse rock-musiekgroep van Johannesburg, Suid-Afrika
* Wonderboomlughawe, 'n lughawe sowat 8 km noordoos van Pretoria.
* Wonderboom-natuurreservaat, natuurreservaat in die noordelike deel van Pretoria, weerskante van die Magaliesberg.
* Wonderboomvy (*Ficus salicifolia*),  mediumgroot boom wat wydverspreid in Gauteng, Noord-Wes en Limpopo voorkom.
* Wonderboom en Wonderboom-Suid, voorstede van Pretoria.
Suid-Afrikaanse Geografiese Nameraad

Die **Suid-Afrikaanse Geografiese Nameraad** (SAGNR) is die amptelike regeringsliggaam in Suid-Afrika wat die uitvoerende tak van die sentrale regering (deur die Minister van Kuns en Kultuur) adviseer op nuwe geografiese name sowel as die verandering van bestaande geografiese name.

## Doel van die Raad 
Die raad is gestig ingevolge die Suid-Afrikaanse Geografiese Nameraad, Wet 118 van 1998. Die doel van die wet, volgens sy aanhef, is: "Om 'n permanente raadgewende liggaam bekend as die Suid-Afrikaanse Geografiese Nameraad te stig, wat die Minister van Kuns en Kultuur adviseer oor die verandering en standaardisering van geografiese name in Suid-Afrika vir amptelike doeleindes; om sy doelwitte, werksaamhede en werksmetodes te bepaal; en om voorsiening te maak vir aangeleenthede wat daarmee verband hou".

'n "Geografiese naam" word gedefinieer as die naam van enige landelike plek binne die gebiedsgrense van die Republiek van Suid-Afrika, insluitende enige regsgebied van die Republiek verkry deur 'n verdrag, hetsy:
# natuurlik of mensgemaak of aangepas deur die mens.
# bewoon of onbewoon.

Die Raad bepaal beide die naam van elke geografiese plek asook die geskrewe vorm van die naam.

## Samestelling van die Raad 
Die Raad moet bestaan uit nie minder as 15 en nie meer as 25 lede wat deur die minister aangestel word, van wie:
# Een lid genomineer moet word deur elk van die nege Suid-Afrikaanse provinsies.
# Een lid genomineer moet word deur elk van die volgende:
## Die Suid-Afrikaanse Poskantoor.
## Die Hoofdirektoraat: Nasionale Ruimtelike Beplanning en Inligting.
## Die Pan-Suid-Afrikaanse Taalraad (PanSAT).

Die ander lede van die raad moet aangestel moet word volgens hul spesiale bevoegdheid, ervaring en belangstelling in die betrokke velde en met inagneming van die taalkundige, kulturele en demografiese kenmerke van die bevolking van Suid-Afrika.

'n Lid van die raad word aangestel vir 'n tydperk van drie jaar en kan dan heraangestel word vir 'n verdere tydperk van drie jaar.

Die raad kan so dikwels as wat nodig is vergader, maar ten minste drie keer per jaar.

## Finale goedkeuring of afkeuring van ’n naam 
Die Minister van Kuns en Kultuur van Suid-Afrika het die finale mag om 'n geografiese naam, wat deur  die raad aanbeveel is, goed te keur of af te keur. Enige goedkeuring of afkeuring moet aangekondig word in die Suid-Afrikaanse Staatskoerant voordat dit in werking tree. Enige persoon of liggaam wat ontevrede is met 'n geografiese naam wat deur die minister goedgekeur is, mag 'n appèl maak daarteen.

## Sien ook 
* Pleknaamsveranderinge in Suid-Afrika

## Bronne 
* Die bogenoemde artikel bevat uittreksels uit die Suid-Afrikaanse Geografiese Nameraad Wet 118 van 1998, soos gewysig deur die Kulturele Wysigingswet Wet 36 van 2001.
* Merendeels vertaal uit Engels van Wikipedia

## Verwysings
James W. Christy

**James Walter Christy** (gebore 1938) is 'n Amerikaanse sterrekundige.

Op 22 Junie 1978 ontdek hy dat die dwergplaneet Pluto 'n natuurlike satelliet het. Hy maak die ontdekking terwyl hy by die Amerikaanse Vloot se sterrewag werk en noem die maan 'n rukkie daarna Charon. Die naam bly nie-amptelik, totdat dit in 1986 deur die IAU (*Union astronomique internationale*) aanvaar is.

Christy merk dat Pluto 'n effense bult aan die een kant het terwyl hy 'n vergroting van 'n fotografiese plaat van die dwergplaneet bestudeer. Hierdie plaat is as "swak" gemerk, omdat die verlengde (uitgetrekte) beeld van Pluto aan 'n gebrek aan onbehoorlike belyning toegeskryf is. Christy het egter opgemerk dat slegs Pluto verleng is, maar die sterre in die agtergrond was nie.

Christy het vroeër dubbele sterre by die sterrewag gefotografeer, wat hom laat dink het dat die foto op die plaat dalk 'n metgesel van Pluto kon wees. Nadat hy beelde uit die sterrewag se argief van sover terug as 1965 bestudeer het, kom hy tot die gevolgtrekking dat die bult inderdaad 'n maan was.

Die fotografiese bewyse is as oortuigend, maar nie beslissend beskou (dit was moontlik dat die bult 'n reuse berg op Pluto kon wees). Sy ontdekking word egter bevestig nadat Charon se wentelbaan bereken is, en 'n reeks voorspelde verduisterings van Pluto en Charon waargeneem kon word.

Die 1965-plaat het 'n nota op wat aandui "Pluto beeld verleng", maar die sterrewag se sterrekundiges, insluitend Christy, het tot 1978 aangeneem dat die plaat foutief was.

Op meer moderne teleskope, soos die Hubble-ruimteteleskoop en grond-gebaseerde teleskope wat adaptiewe optika gebruik, kan aparte beelde van Pluto en Charon ingestel word.

Teen die einde van 2008 is asteroïde *129564 Christy* na hom vernoem.

## Verwysings 
## Eksterne skakels 
* Pluto's Companion van die webtuiste "Pluto: The Discovery of Planet X," deur Brad Mager
* 25th Anniversary of the Discovery of Pluto's moon CHARON  van NASA JPL se webtuiste
Wysheid van Ben Sirag

**Die Wysheid van Ben Sirag** is 'n Ou Testamentiese apokriewe boek en gee die wysheid van Ben Sirag weer, 'n wysheidsleraar. Die boek is in 190 v.C. deur *Jesus ben Eleasar ben Sirag* in Hebreeus geskryf. Sy kleinseun het dit omtrent 60 jaar later in Grieks vertaal. Die boek is ook later in Latyn en Siries vertaal. Die boek is saamgestel uit 'n klomp los spreuke en kom voor in die Ortodokse Tewahedo-kanon.

## Bron 
* *APOKRIEWE Ou en Nuwe Testament. Verlore boeke uit die Bybelse tyd*. Jan van der Watt, Francois Tolmie. 2005.
Werner Bergengruen

**Werner Max Oskar Paul Bergengruen** (* 16 September 1892 in Riga, Lyfland; † 4 September 1964 in Baden-Baden, Duitsland) was 'n Duits-Baltiese skrywer. Bergengruen het met sy liriek, maar veral ook met sy historiese romans en verhale bekendheid verwerf.